కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ఇద్దరు గర్భిణుల మధ్య నలిగిపోయిన హీరోలు
బాలీవుడ్ నటుడు అక్షయ్ కుమార్, దిల్జీత్ దొసాన్జ్ ఇద్దరు గర్భిణుల మధ్య నలిగిపోయారు. వీరిద్దరూ ప్రధాన పాత్రల్లో నటిస్తున్న ‘గుడ్ న్యూస్’ పోస్టర్ తాజాగా విడుదలైంది.
Samayam Telugu | Updated:
Nov 14, 2019, 11:56AM IST
అక్షయ్ కుమార్
బాలీవుడ్ సూపర్‌స్టార్ అక్షయ్ కుమార్ నుంచి మరో హిలేరియస్ కామెడీ సినిమా ప్రేక్షకుల ముందుకు రాబోతోంది. అదే ‘గుడ్ న్యూస్’. కరీనా కపూర్, కియారా అద్వానీ కథానాయికలుగా నటిస్తున్నారు. దిల్జీత్ దొసాన్జ్ మరో కథానాయకుడిగా నటిస్తున్నారు. ఈ సినిమాకు సంబంధించిన ఫస్ట్ లుక్ పోస్టర్ తాజాగా విడుదలైంది. పోస్టర్‌లో కరీనా, కియారా ప్రెగ్నంట్ అయినట్లుగా చూపించారు. వారి మధ్య అక్షయ్, దిల్జీత్ నలిగిపోతున్నట్లు కనిపించారు. పోస్టర్‌లో వీర్య కణాలను మార్పిడి చేసినట్లు కూడా చూపించారు.
READ ALSO: ఆడిషన్‌కి వెళ్తే రేప్‌ సీన్‌ చేయాలన్నారు: నటి
ఈ పోస్టర్ విడుదలవగానే నెటిజన్స్ నుంచి ఫన్నీ కామెంట్స్ వస్తున్నాయి. ‘సినిమాలో హీరో వీర్య కణాలన్నమాట’ అంటూ కామెంట్స్ చేస్తున్నారు. సినిమాలో కరీనా అక్షయ్ కుమార్ భార్యగా, కియారా దిల్జీత్ భార్యగా కనిపించనున్నారు. ధర్మ ప్రొడక్షన్స్ బ్యానర్‌పై కరణ్ జోహార్ సినిమాకు నిర్మాతగా వ్యవహరిస్తు్న్నారు. డిసెంబర్‌లో సినిమాను ప్రేక్షకుల ముందుకు తీసుకురానున్నారు. కరీనా, అక్షయ్ కుమార్ కాంబినేషన్‌లో చాలా సినిమాలు వచ్చాయి. ఇటీవల అక్షయ్ నటించిన మల్టీస్టారర్ కామెడీ ‘హౌస్‌ఫుల్ 4’ సినిమా బాక్సాఫీస్ వద్ద మంచి విజయం అందుకుంది. సినిమా చెత్తగా ఉందని రివ్యూలు వచ్చినప్పటికీ కలెక్షన్లు మాత్రం పీక్స్‌లో ఉన్నాయి. ఇప్పుడు ‘గుడ్ న్యూస్’ సినిమా కూడా ప్రేక్షకులను కడుపుబ్బా నవ్విస్తుందని టీం గ్యారెంటీ ఇస్తోంది.
READ ALSO: మద్యం సీసాలు కూడా చూపించరా?: హీరో ఆగ్రహం
గుడ్ న్యూస్ పోస్టర్
గుడ్ న్యూస్ సినిమా చూసి కడుపుబ్బా నవ్వుకుని 2019కు వీడ్కోలు చెప్తారని అంటున్నారు. మరి సినిమా ఎలా ఉంటుందో టీజర్ వస్తే కానీ చెప్పలేం. ఈ సినిమాతో పాటు అక్షయ్ ‘లక్ష్మీ బాంబ్’ సినిమాలోనూ నటిస్తున్నారు. ఇందులో కూడా కియారా అద్వానీ కథనాయికగా నటిస్తున్నారు. తమిళంలో బ్లాక్ బస్టర్ హిట్ అందుకున్న ‘కాంచన’ సినిమాకు ఇది రీమేక్‌గా రాబోతోంది. మరోపక్క అక్షయ్ ‘సూర్యవంశీ’ సినిమాతోనూ బిజీగా ఉన్నారు. అంతేకాదు ‘బచ్చన్ పాండే’ అనే సినిమాలోనూ నటిస్తున్నారు. ఏడాదికి నాలుగైదు సినిమాలు చేసేస్తూ బిజీగా ఉంటున్నారు అక్షయ్. అదే స్థాయిలో విజయాలు కూడా అందుకుంటున్నారు.
READ ALSO: బాప్‌రే..Priyanka Chopra కోసం అన్ని కోట్లు పెట్టి ఇల్లు కొన్న భర్త
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.